Անն Կոնստանս Սմեդլի

**Անն Կոնստանս Սմեդլի**  բրիտանացի արվեստագետ, դրամատուրգ, հեղինակ և Լիցեյի ակումբների միջազգային ասոցիացիայի հիմնադիր։

## Կյանքը
Սմեդլին ծնվել է Բիրմինգհեմի մոտ գտնվող Հենդսվորթում 1876թ.: Նրա ապահովված և կրթված ծնողները թույլ են տվել իրենց դստերը դառնալ Բիրմինգհեմի արվեստի դպրոցի աշակերտ:Սմեդլին ապրում էր հաշմանդամությամբ, որոնք, ինչպես ենթադրվում է, առաջացել էին մանկական պոլիոմիելիտի պատճառով:Չնայած որոշակի գեղարվեստական ​​հաջողություններին՝ նրա հետաքրքրությունը տեղափոխվեց դեպի պիեսներ գրելուն:

1909 թվականին նա ամուսնացել է նկարիչ Մաքսվել Արմֆիլդի հետ։ Նա իր ընկերոջ և գործընկեր արվեստագետ Վիլիամ Սմեդլի-Աստոնի առաջին զարմիկն էր։ Բիրմինգհեմում Արվեստների և արհեստների շարժման հետ կապ ունեցող շատերի նման նրանք բնակություն հաստատեցին Քոթսվոլդսում:1911 թվականի մարդահամարում, նրանք երկուսն էլ նշված են որպես Մինչինհեմփթոնի  բնակիչներ: Զույգը դարձավ մտերիմ գործընկերներ՝ միասին աշխատելով՝ դիզայնը, նկարազարդումը, տեքստը և թատրոնը համատեղելու համար: Սմեդլին խրախուսեց իր ամուսնուն դառնալ պացիվիստ և Քրիստոնյա գիտնական։ Նա նաև մեծ ազդեցություն ունեցավ իր սանիկ Ջոան Էլեն Ռեյների վրա, ով եկել էր Ավստրալիայից Անգլիայում սոցիալական աշխատանք սովորելու համար: Սմեդլիի հետ ծանոթանալուց հետո նա որոշեց փոխարենը սովորել դերասանական վարպետություն, ինչը դարձավ իր( և Ռեյների քրոջ) կյանքի գործը։ Սմեդլին հիմնել էր «Greenleaf» թատրոնը, որը նոր մոտեցում էր դերասանական արվեստի մեջ։ 1925 թվականին Ռեյներ քույրերը Ավստրալիայից եկան՝ սովորելու և թատրոնում աշխատելու։

Սմեդլին բեղմնավոր հեղինակ էր, և նա ամաչում էր իր գրողների ակումբի կին անդամ լինելուց: Նա ակումբին մոտեցավ Քրիստինա Գոուանս Ուայթի, Էլզա Հանի, Վիոլետ Ալքոկի և ամերիկուհի Ջեսսի Թրիմբլի աջակցությամբ։ Նա փոփոխություններ է առաջարկել ակումբին, սակայն նրա գաղափարները մերժվել են:Նա հասկացավ, որ կանայք կարիք ունեն վստահելի ակումբի, որը  լավ հյուրընկալություն կառաջարկի:

Կարիերայի ձգտող կանանց անհրաժեշտ էր մի վայր, որտեղ նրանք կարող էին զվարճանալ առանց մարդկանց իրենց տուն հրավիրելու: Նա ստեղծեց հանձնաժողով և չնայած 60 գրողներին գրեց, նրանք գտան միայն երկու լրացուցիչ աջակից:Սմեդլիի հայրը առաջարկել է ֆինանսավորել ակումբը, եթե նա կարողանա գտնել 1000 անդամ։

Ջեսսի Թրիմբըլն առաջարկեց, որ նոր ակումբը կոչվի «Lyceum» ակումբ, և նոր հանձնաժողովը կազմակերպեց, որ Սմեդլին հանդիպի տիկին Ֆրենսիս Բալֆուրին:Մինչ այժմ կոմիտեն որոշել էր ընդլայնել իրենց ցանցը նոր անդամների համար՝ գրողներից մինչև պրոֆեսիոնալ կանայք և նույնիսկ նշանավոր տղամարդկանց դուստրերը կամ կանայք: Բալֆուրը համաձայնել է գլխավորել նոր ակումբը և 15 տարի աշխատել է որպես նախագահ։

Նա գովազդ է տեղադրել «Անգլիացի կանանց տարեգրքում»:Սմեդլին դարձավ Լիցեյի ակումբների միջազգային ասոցիացիայի հիմնադիրը։ Ակումբը գտնվում էր Պիկադիլլիի 128 հասցեում, որտեղ  արվեստի պատկերասրահ կար, և այստեղ ակումբը ոչ միայն առաջարկում էր ջենթլմենների ակումբ նախատեսված կանանց համար, այլ նաև առաջարկում էր անդամներին կարիերայի խորհրդատվություն և այլ ակումբների ծանոթություն, որոնք տարածվեցին աշխարհում։

1915 թվականից զույգը յոթ տարի անցկացրել է ԱՄՆ-ում։
մինի|Կոնստանս Սմեդլիի գերեզմանը Սուրբ Լոուրենսի եկեղեցու բակում, Վեսթ Ուիքոմբ:
մինի|Հուշատախտակ Կոնստանս Սմեդլիի գերեզմանին Սուրբ Լոուրենսի եկեղեցու բակում, Վեսթ Ուիքոմբ:
Սմեդլին մահացել է Վեսթ Ուիքոմբում և թաղվել Սուրբ Լոուրենսի եկեղեցու բակում։

## Ժառանգություն
Կա իր նկարը, որն արվել է իր ամուսնու կողմից 1906 թ-ին:

2010 թվականին «Stroud» թատրոնի խաղացողները Չելթենհեմում ներկայացրեցին Սմեդլիի կյանքի վրա հիմնված «Զարմանալի և անհեթեթ Կոնստանս Սմեդլին» ներկայացումը։

## Աշխատանքները
* Կոնստանս Սմեդլի (1899) Տիկին Ջորդան (մեկ գործողությամբ պիես)
* 

## Ծանոթագրություններ


## External links
* 
* Anne Constance Smedley Armfield (1875 -1941)&mdash;Service of Commemoration mass, 20 May 2017 at St Lawrence's Church, West Wycombe

 
Կատեգորիա:20-րդ դարի բրիտանացի կանայք
Կատեգորիա:20-րդ դարի գրականություն
Կատեգորիա:Բրիտանացի արվեստագետներ
Կատեգորիա:Բրիտանացի դրամատուրգներ
Կատեգորիա:Բրիտանացի կին գրողներ